open-index/open-wikipedia-markdown huggingface dataset:
Gjeldende sifre

**Gjeldende sifre** er det antallet sifre et tall har når man fjerner alle nuller i begynnelsen (men ikke i slutten) av tallet.

## Eksempler

:1 har ett gjeldende siffer
:10 har to gjeldende sifre
:100 har tre gjeldende sifre
:1,0 har to gjeldende sifre
:1,00 har tre gjeldende sifre
:1,000 har fire gjeldende sifre
:0,001 har ett gjeldende siffer
:0,0010 har to gjeldende sifre
:0,00100 har tre gjeldende sifre

## Nøyaktighet ved regneoperasjoner

*Resultatet av en addisjon skal ha like mange *desimaler* som addenden med færrest desimaler.
*Resultatet av en subtraksjon skal ha like mange desimaler som minuenden eller subtrahenden med færrest desimaler.
*Resultatet av en multiplikasjon skal ha like mange *gjeldende sifre* som faktoren med færrest gjeldende sifre.
*Resultatet av en divisjon skal ha like mange gjeldende sifre som dividenden eller divisoren med færrest gjeldende sifre.

## Referanser
Vassdragsloven

**Vassdragsloven** (fullt navn: **lov om vassdragene**) er en norsk lov som ble vedtatt 15. mars 1940 og i det vesentligste opphevet ved vannressurslovens ikrafttredelse 1. januar 2001. Kun fem av lovens paragrafer er fortsatt i kraft pr. juni 2014.

Loven regulerer visse forhold vedrørende vassdrag og eiendomsgrenser. Det følger av loven at enhver har rett til å kreve sin eiendoms grenser i vassdrag fastslått med bindende virkning og oppmerket. Mellom eiendommer som ligger på hver sin side av en elv, bekk eller innsjø, fastsettes grensen ved skjønn.

Dersom en elv eller bekk danner skillet mellom eiendommer, bestemmer vassdragsloven at grensen skal gå etter djupålen i vassdraget. For eiendommer som ligger på hver sin side av en innsjø og støter til hverandre under vannet, skal grensen gå slik at hvert sted på bunnen tilhører den landside som det nærmest er en fortsettelse av. Mellom eiendommer på samme side av et vassdrag skal grensen gå slik at hvert sted på bunnen tilhører den strand som det ved middels lav vannstand ligger nærmest.

Oppgrunning eller forandring av vannets løp endrer ikke eiendomsgrensene.

## Referanser


## Eksterne lenker
* Lovdata
Vannressursloven

**Vannressursloven** (fullt navn: **lov om vassdrag og grunnvann**) er en norsk lov som har til formål å sikre en samfunnsmessig forsvarlig bruk og forvaltning av vassdrag og grunnvann.

Loven regulerer vassdragsanlegg, som er definert som bygning eller konstruksjon i eller over vassdrag, og andre tiltak i vassdraget som etter sin art er egnet til å påvirke vannføringen, vannstanden, vassdragets leie eller strømmens retning og hastighet eller den fysiske og kjemiske vannkvaliteten på annen måte enn ved forurensning.

Videre har loven bestemmelser om rådigheten over grunnvann, grunnvannsboring, konsesjon til vannkraftutbygging og ekspropriasjon til vannkraftproduksjon.

Vannressursloven ble vedtatt 24. november 2000 og trådte i kraft 1. januar 2001. Den avløste vassdragsloven.

## Referanser


## Eksterne lenker
* Lovdata
Grannelova

**Lov om rettshøve mellom grannar (grannelova)** er den norske loven for naboforhold. Loven blir også ofte kalt «naboloven».

Som naboforhold regnes ikke bare forholdet mellom tilgrensende eiendommer; loven kan i prinsippet få anvendelse så langt virkningene av virksomhet på en fast eiendom strekker seg.

Loven fastsetter en generell tålegrense i naboforhold som begrenser hva man kan gjøre på egen eiendom dersom det får virkninger for naboen. Ved overskridelse av tålegrensen får naboen krav på erstatning og retting av det ulovlige forholdet.

Det følger av lovens §&nbsp;6 at det skal gis nabovarsel om påtenkte tiltak som kan være til skade eller ulempe på naboeiendom.

## Referanser


## Eksterne lenker
* Lovdata
Lov om adgangen til visse områder

**Lov om adgangen til visse områder** er en norsk lov som gir Justis- og beredskapsdepartementet hjemmel til å forby utlendinger adgang til bestemte områder i Norge.

Etter loven kan departementet forby adgang til visse områder «til vern om norske almene interesser». Departementet gis også hjemmel til å bestemme at adgang til visse områder skal være betinget av særlig tillatelse, men i så fall har norske statsborgere krav på tillatelse hvis de er bosatt innenfor området eller har fast arbeid der.

Overtredelse av forbud som er gitt i medhold av loven kan straffes med bøter eller fengsel inntil tre måneder. Ved flere overtredelser eller gjentagelse eller skjerpende omstendigheter, er straffen bøter eller fengsel inntil ett år. Det gjøres også straffbart å leie ut husrom eller gi natteherberge til noen man vet eller bør forstå oppholder seg på stedet i strid med forbud etter loven.

Utlendinger som overtrer lovens bestemmelser kan dessuten utvises fra Norge i overensstemmelse med utlendingsloven.

Lov om adgangen til visse områder ble vedtatt 7. mars 1940 og trådte i kraft umiddelbart.

## Referanser


## Eksterne lenker
* Lovdata
Daglengde

**Daglengde** er tiden fra soloppgang til solnedgang. Den kan regnes ut hvis man kjenner solas deklinasjon (astronomi) og stedets bredde. Det gir ikke mening å oppgi denne tiden mer nøyaktig enn til nærmeste minutt. Dette er fordi den atmosfæriske refraksjonen avhenger av utforutsigbar temperatur og luftfuktighet i atmosfæren.
Norsk Lysingsblad

***Norsk lysingsblad*** er en norsk offentlig publikasjon som utgis av den norske stat ved Digitaliseringsdirektoratet  i medhold av lov av 11. oktober 1946 om Norsk Lysingsblad. Den kom ut første gang i 1883 under navnet ***Norsk Kundgjørelsestidende***.

Publikasjonen har kunngjøringer om proklama, gjeldsforhandlinger, mortifikasjoner og andre kunngjøringer som skilsmissesaker og forliksklager. I det vesentlige inneholder *Norsk lysingsblad* kunngjøringer som kan eller skal kunngjøres med hjemmel i lov.

Siden 1. juli 2005 utgis *Norsk lysingsblad* kun som elektronisk publikasjon.

## Se også
* *[[Norsk Lovtidend]]*

## Referanser


## Eksterne lenker
* ''Norsk lysingsblad''
**[https://www.nb.no/search?mediatype=aviser&sort=dateasc&series=%22Norsk%20Lysingsblad%22 Norsk lysingsblad]* ved Nasjonalbiblioteket
* Lov om Norsk Lysingsblad
* Kunngjøring (SNL)
Rosenborggata (Oslo)

**Rosenborggata** (1–23, 2–26) er en gate på Hegdehaugen og Fagerborg i bydel Frogner i Oslo. Den går mellom Bogstadveien og Fagerborggata, like før sistnevnte går over i Pilestredet.

Gaten fikk navn i 1879 etter Rosenborg løkke, opprinnelig en del av Froms løkke. Den følger et høydedrag på overgangen mellom Hegdehaugen og Fagerborg, gjennom et område som i utgangspunktet hadde løkkeeiendommer. Rundt 1900 hadde gaten mange av de murgårdene som fortsatt står, på vestsiden, mens det stod en rekke trehus langs østsiden. Overhaug løkke lå her, med eiendommene Nøisomhed og Fagersjaa omtrent ved nr. 13 og 15. Et trehus der Peter Christen Asbjørnsen bodde i til sin død i 1885, stod ved nr. 2. Det ble revet i 1902 og er minnet med en blå plakett på gårdveggen. Eksisterende murbebyggelse på østsiden har kommet til i løpet av 1900-tallet.

## Bygninger

## Referanser


 

## Litteratur
* 
* Oslo byleksikon: Rosenborggata 
* 

## Eksterne lenker
* 
* [Lokalhistoriewiki](http://lokalhistoriewiki.no/index.php/Rosenborggata_(Oslo))
Cardiff Docks

**Cardiff Docks** er en havn i det sørlige Cardiff, i Wales.

På sitt mest travle var den en av de største dokkingssystemene i verden med en total kaikapasitet på 11 km. Den var en gang den viktigste havnen for kulleksport fra det sørlige Wales, men dagen havn er viktig for import og eksport av containere, stål, skogsprodukter, tørrlast og tankskip.

## Referanser
Boikottloven

**Boikottloven** (fullt navn: **lov om boikott**) er en norsk lov som regulerer og forbyr visse former for boikott.

Loven definerer boikott som en oppfordring, avtale eller lignende tiltak som for å tvinge, skade eller straffe noen tar sikte på å hindre eller vanskeliggjøre en persons eller virksomhets økonomiske samkvem med andre.

Boikott er ifølge lovens rettsstridig når den har et rettsstridig formål eller ikke kan nå sitt mål uten å føre til et rettsbrudd, når den blir foretatt eller holdt vedlike ved rettsstridige midler eller på en unødig opphissende eller krenkende måte eller ved usanne eller misvisende opplysninger, når den vil skade vesentlige samfunnsinteresser eller virke utilbørlig, når det ikke er noe rimelig forhold mellom den interesse som skal fremmes ved boikotten og den skade som den vil føre med seg og når den blir foretatt uten at den som boikotten er rettet mot har fått rimelig varsel. Hvis det er gitt varsel om boikott, kan søksmål reises for å få avgjort om den er lovlig. Domstolen kan ved midlertidig forføyning sette forbud mot boikotten til det er avgjort om den er lovlig.

Loven gjør det straffbart å sette i verk rettsstridig boikott og angir en strammeramme på bøter eller fengsel opptil tre måneder.

Boikottloven ble vedtatt 5. desember 1947 og trådte i kraft 16. januar 1948.

## Referanser


## Eksterne lenker
* Lovdata
Roveruds gate (Oslo)

**Roveruds gate** (5-15, 2-12) er en gate på Torshov i Oslo. Den går østover fra Nordkappgata ved Torshov kirke, krysser Kyrre Grepps gate og Edvard Griegs allé og ender i en blindgate mot Torshovdalen.

Gaten fikk navn i 1929 etter musikklæreren og korlederen Lars Roverud. I området finnes også en rekke andre gater med navn etter musikere og komponister.

## Kilder
* 

## Eksterne lenker
*
2 Glynrhondda Street

**2 Glynrhondda Street** i Cathays i Cardiff skal være etablert allerede i 1860, og er da den første moskeen i Storbritannia. Imidlertid har denne datoen blitt bestridt og hevdet å være en transkribisjonsfeil av et anerkjent akademisk arbeid, slik at Liverpool Muslim Institute, etablert i 1891, blir den første.

Moskeen ble grunnlagt av sjømenn fra Jemen og Somalia på deres reiser mellom Aden og Cardiff Docks. Den ble registret i *Register of Religious Sites* (nå videreført av Office for National Statistics) som et registret sted for religionsutøvelse fra 1860, men dette kan være en feilføring i registeret.

Den er imidlertid fortsatt i bruk som moské med navnet *Al-Manar Islamic & Cultural Centre*.

## Referanser


## Eksterne lenker
*
Røa terrasse (Oslo)

**Røa terrasse** (1-21, 2-28) er en vei på Røa (bydel Vestre Aker) i Oslo. Den går i halvbue på vestsiden av Nordengveien, som den både starter fra og munner ut i.

Navnet ble vedtatt i 1936.

## Kilder
* 

## Eksterne lenker
*
Nore skole

**Nore skole** er en tidligere barneskole i tettstedet Nore i Nore og Uvdal kommune, nord i Buskerud. 

Skolen dekket 1. til 7. klasse, men undervisningen er fra og med høsten 2013 flyttet til Rødberg skole lenger nord i kommunen. 

## Eksterne lenker
* Nore og Uvdal kommune - Skolene
Røaknekken (Oslo)

**Røaknekken** (1-21, 2-12) er en vei på Røa (bydel Vestre Aker) i Oslo. Den går som blindvei østover fra Sørkedalsveien og så nordover.

Navnet ble vedtatt i 1951.

## Kilder
* 

## Eksterne lenker
*
Internkontrollforskriften

**Internkontrollforskriften** (fullt navn: **forskrift om systematisk helse-, miljø- og sikkerhetsarbeid i virksomheter**) er en norsk forskrift som har til formål å fremme forbedringsarbeid innen helse, miljø og sikkerhet (HMS), forebygging av miljøforstyrrelser fra produkter eller forbrukertjenester og vern av det ytre miljø mot forurensning.

Forskriften pålegger virksomheter å innføre og utøve internkontroll, definert som systematiske tiltak som skal sikre at virksomhetens aktiviteter planlegges, organiseres, utføres og vedlikeholdes i samsvar med lovpålagte HMS-krav.

Internkontrollforskriften ble fastsatt ved kongelig resolusjon 6. desember 1996 med hjemmel i brann- og eksplosjonsvernloven og arbeidsmiljøloven. Den trådte i kraft 1. januar 1997.

## Referanser


## Eksterne lenker
* Lovdata
Rosenlundgata (Oslo)

**Rosenlundgata** (7-19, 6-8) er en gate på Torshov i Oslo. Den går østover fra Feddersens gate, krysser Vogts gate og ender som blindvei i en snuplass. Fra denne er det gangveiforbindelse oppover til Torshovgata og Mastrups gate og nedover til Presidentgata.

Gaten fikk navn i 1874 etter løkken Rosenlund, hvis hovedbygning lå omtrent ved Sandakerveien 25.

## Kilder
* 

## Eksterne lenker
*
Staffeldts gate (Oslo)

**Staffeldts gate** (3-5, 2-4) er en gate øst for Slottsparken i Oslo. Den går mellom Wergelandsveien og Sven Bruns gate og er relativt kort.

Gaten fikk navn i 1901 etter generalløytnant Bernhard Ditlef von Staffeldt.

I nr. 4 er Indremisjonsselskapets Hus, tegnet av Ove Bang og oppført i 1935 for Det norske lutherske Indremisjonsselskap. Denne bygningen regnes som noe av et gjennombrudd i norsk funksjonalistisk arkitektur og vant Houens fonds diplom i 1936. Menighetslokalet Storsalen har inngang rundt hjørnet i Sven Bruns gate. Bygningskomplekset er blitt utvidet opp gjennom årene og har huset diverse virksomhet, deriblant misjonshotell og NRK Østlandssendingen.

## Kilder
* 

## Eksterne lenker
* 
* Faktaark hos Statens kartverk
Kamran Ali Iqbal

**Kamran Ali Iqbal** (født 20. februar 1995 i Oslo) er en norsk fotballspiller som spiller for IL Heming.

Han er fra Stovner i Oslo.

## Karriere
Iqbal ble, sammen med Ghayas Zahid og Etzaz Hussain, kåret blant de ti spillere som ifølge The Express Tribune kunne utgjøre «Pakistans fotballframtid», men Iqbal foretrekker å kunne spille på det norske landslaget.

### Rommen
Iqbal startet sin karriere i , hvor han blant annet ble tatt ut på kretslaget i 2009 sammen med lagkamerat Mathias Blårud.

### Vålerenga
Iqbal signerte 16. desember 2013 lærlingkontrakt med s A-lag, etter å ha spilt for G16-, G19- og rekruttlaget.

Etter 25 kamper for rekruttlaget i 2. divisjon debuterte Iqbal for A-laget i Tippeligaåpningen 2014 mot , men ble byttet ut til pause med Alexander Mathisen.

## Karriereoversikt

## Referanser


## Eksterne lenker
* 
* Profil hos *VIF-Fotball.no*
* Rommen G95
Høyfinnet havbrasme

**Høyfinnet havbrasme** (*Taractes asper*) er en fiskeart.

Den er sølvfarget med store skjell, og kroppen er sterkt sammentrykt fra sidene. Den skiller seg fra slektningen havbrasme ved panna ikke er så sterkt konveks og på at kroppen ikke er like høy. Arten kan bli 50&nbsp;cm lang. Den lever i de frie vannmassene ute på åpent hav ned til 140&nbsp;m dyp.

Høyfinnet havbrasme er en kosmopolitisk art som finnes i alle hav. Den er en sjelden gjest i norske farvann. Det første norske funnet ble gjort i Altafjorden, og Laurits Martin Esmark beskrev i 1862 dette eksemplaret som en egen art, *Taractes raschii*.

## Kilder
* 

## Eksterne lenker
* 
*
Hartvig Bache-Wiig

**Hartvig Bache-Wiig** (født 24. oktober 1850 i Trøgstad, død 9. mai 1922) var en norsk industrigründer og forretningsmann.

Den unge Hartvig Bakke var pleiesønn hos Olai Viig i Trøgstad, derav dobbeltnavnet. Som voksen eiet og drev han Bønsdalen cellulosefabrikk i Eidsvoll sammen med broren Carl. I 1893 kjøpte brødrene Fjeldhammer Brug med sagbruk, høvleri og mølle fra boet etter Vincentz Thurmann Ihlen (død 1892). Brødrene bygde straks en fabrikk for produksjon av papp, og etter to år ble det skaffet aksjonærer og etablert et aksjeselskap (nå Icopal AS) som Bache-Wiig solgte Fjellhamar-eiendommene til.

I 1889 flyttet Bache-Wiig til Kristiania, og kjøpte det konkursrammede Bentse Brug. Han startet opp igjen driften, nå under navnet Akerselvens Papirfabrik. I denne perioden fikk Bache-Wiig bygget en stor villa, oppført i årene 1889-91 etter tegninger av akitekt Harald Olsen. Men brødrene Bache-Wiig drev en risikabel virksomhet. Deres fabrikk var høyt belånt, og sto sentralt i konkursen i Den norske Diskontobank, som utløste krakket i Kristiania i 1899. Den store villaen ble overtatt av brukseier G. W. Hammer, men også han ble rammet av dette krakket. Bygget står fortsatt, og er vernet. Adressen er Sandakerveien 52, nå bedre kjent som Blystadvillaen.

Hartvig Bache-Wiig var med på stiftelsen av Norske Papirfabrikanters Forening i 1893, og ble foreningens første leder.

I 1896 kjøpte brødrene gullverket i Eidsvoll, som da hadde ligget brakk i 85 år. De solgte det videre allerede året etter til det engelske selskapet The Golden Mint Mines Limited for 400 000 kroner.

Rundt århundreskiftet var det økonomiske nedgangstider, og Bache-Wiig var på konkursens rand. Ved Akerselva var utvidelsesmulighetene små og vannkraften begrenset. Dessuten gjorde beliggenheten uten jernbane eller havn at frakten ble vanskelig. Det kunne noen ganger gå hundrevis av hester mellom bruket og havneområdet. Akerselvens Papirfabrik ble da lagt ned i 1898.

Utviklingen gikk dessuten mot større maskiner. Bache-Wiig-brødrene eide også Embretsfos Fabrikker på Åmot i Modum. Da anlegget ved Akerselva ble lagt ned, ble mange fra arbeidsstokken og mye av utstyret med til Embretsfos. Deriblant den gamle papirmaskinen fra 1838. I 1902 solgte brødrene også denne fabrikken.

I 1900 bodde Bache-Wiig fortsatt i Kristiania, men han engasjerte seg samtidig i byggingen av et tresliperi i Flateby i Enebakk. Her fikk han også utvidet vannkrafttilgangen, og etablerte det første kraftverket i Enebakk i 1902. I 1905 ble tresliperiet ombygd til cellulosefabrikk, men denne brant allerede samme år. Ny drift kom i gang ved Fladeby Cellulosefabrik i 1906, og driften varte til begynnelsen av 1930-tallet.

Hartvig Bache-Wiig døde på Lillehammer i 1922.

## Referanser
Liste over bosetninger i Wales

Dette er en **liste over bosetninger i [[Wales]]**.

I tabellene er alle steder med mer enn 500 innbyggere tatt med. Antallet ved folketellingene i 1991, 2001 og 2011 er oppgitt. Tabellene er sortert etter folketall i 2011.

## [[Blaenau Gwent]]

## [[Bridgend (grevskapsdistrikt)|Bridgend]]

## [[Caerphilly (grevskapsdistrikt)|Caerphilly]]

## [[Cardiff]]

## [[Carmarthenshire]]

## [[Ceredigion]]

## [[Conwy (grevskapsdistrikt)|Conwy]]

## [[Denbighshire]]

## [[Flintshire]]

## [[Gwynedd]]

## [[Anglesey|Isle of Anglesey]]

## [[Merthyr Tydfil]]

## [[Monmouthshire]]

## [[Neath Port Talbot]]

## [[Newport]]

## [[Pembrokeshire]]

## [[Powys]]

## [[Rhondda Cynon Taf]]

## [[Swansea]]

## [[Vale of Glamorgan|The Vale of Glamorgan]]

## [[Torfaen]]

## [[Wrexham (grevskapsdistrikt)|Wrexham]]

## Eksterne lenker
* Alle bosetninger i Wales med minst 500 innbyggere (tysk)
Calum Chambers

**Calum Chambers** (født 1995) er en engelsk fotballspiller som spiller for den walisiske klubben . 

Han debuterte for  den 28. august 2012 i en ligacup kamp mot , en kamp de vant 4–1. Han debuterte i Premier League den 17. august 2013 mot West Bromwich Albion, en kamp de vant 1–0.

Den 28. juli 2014 ble meldte han overgang til , hvor han skrev under på en langtidskontrakt.

## Meritter
;Arsenal
* FA Community Shield (1): 2014

## Referanser


## Eksterne lenker
* 
* Calum Chambers player profile
Youri Tielemans

**Youri Marion A. Tielemans** (født 1997) er en belgisk fotballspiller som spiller for den engelske klubben .

Den 2. oktober 2013 fikk han sin debut i UEFA Champions League, 16 år, 4 måneder og 25 dager gammel. Med dette ble han den yngste belgiske spilleren som har deltatt i turneringen.

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
* 
* Belgium stats på Belgian FA
Griff Rhys Jones

**Griffith «Griff» Rhys Jones** (født 16. november 1953 i Cardiff) er en britisk komiker, tekstforfatter og skuespiller. 

Han fikk sitt gjennombrudd i 1980-årene da han sammen med Mel Smith medvirket i en rekke komiserier i britisk TV, blant annet *[[Not the Nine O'Clock News]]* og *[[Alas Smith and Jones|Smith and Jones]]*.

Jones  ble i 2019 utnevnt til offiser av Order of the British Empire (OBE) for sin innsats for sivilsamfunn, veldedighet og underholdning.

Ved Cambridge University var han medlem av Cambridge Footlights, en studentdrevet teaterklubb. Blant kjente tidligere medlemmer av Footlights er Salman Rushdie, Emma Thompson, Hugh Laurie, Stephen Fry, Dudley Moore, Olivia Colman, John Cleese og Douglas Adams. 

## Referanser


## Eksterne lenker
* 
*
Øyvind Scott-Hansen

**Øyvind Scott-Hansen** (født 8. juli 1907, død 3. februar 1993) var en norsk diplomat og ambassadør.

Han var sønn av veiingeniør og havnesjef Alf Scott-Hansen, sr. (1870–1930) og kona Lalla Wiborg (1869–1953) som var operasanger fra Kragerø.  Faren var bror til sjøoffiser Sigurd Scott Hansen (1868–1937) som var med på Nansen sin Fram-ekspedisjon 1893–1896. Øyvind var lillebror til ingeniør og filmskaper Alf Scott-Hansen (1903–1961). Alf og Øyvind var kjente privat-flyvere på slutten av 1930-tallet. De eide og førte et Klemm Kl35A, produsert av  Klemm Leichtflugzeugbau Gmbh i Böblingen.

Han ble cand.jur. i 1931 og jobbet deretter for Utenriksdepartementet frem til han pensjonerte seg i 1975.  Han bosatte seg derpå i White Plains der han også er begravd.  En St. Olavs Orden blev ham tildelt i 1967.

## Posteringer
* 1933 sekretær ved generalkonsulatet i Marseille, Frankrike
* generalkonsulatet i New York City, USA
* legasjonen i Washington, USA
* 1935 ved UD i Norge
* 1936 Utenriksdepartementets aspirantkurs
* 1945 soussjef i protokolltjenesten
* 1945 ambassadesekretær ved Norges ambassade i Washington 
* 1948–1961 representant for Norges Rederiforbund.
* 1961 skipsfartsråd ved ambassaden i Washington
* 1963 generalkonsul i Liverpool, England
* 1968 generalkonksul i Minneapolis, USA
* 1972–1975 ambassadør ved Norges ambassade i Singapore

## Referanser
Helleristningene ved Nämforsen

**Helleristningene ved Nämforsen** ligger ved et vannfall i Ångermanälven ved Näsåker, omtrent 15 km nordøst for Sollefteå i Ångermanland, Sverige. Nämforsen har en fallhøyde på 22 meter og ligger i dag ca. 70 meter over havet. Da de første helleristningene ble laget, regner man med at havet sto helt opp mot fossen. 

Helleristningene er første gang nevnt i en generell beskrivelse av Ångermanland fra 1780. De ble første gang undersøkt og beskrevet av arkeologen  Gustaf Hallström, som arbeidet på stedet gjennom en årrekke fra 1907 til 1939. Hans *Monumental Art of Northern Sweden* kom ut i 1960 og er den første samlede beskrivelse av ristningene. Senere undersøkelser har lagt for dagen mange flere ristninger, og boplasser fra tiden da de ble laget.

Området med helleristningene er et av de største i Nord-Europa. De ligger i et område på østsiden av elva og på øyene Brådön og Nötön som ligger ute i selve fossen. En regner i dag med at det dreier seg om ca. 2600 enkeltfigurer. De vanligste motivet er typiske for steinalderens veideristninger, som elg, men også annet vilt som laks og fugler. Det er også et mindre innslag av figurer som er vanlig i bronsealderens helleristninger; skip, solhjul og fotsåler. Dette vitner om at stedet ved Nämforsen har vært et viktig kultsted gjennom tusener av år. De eldste av veideristningene er antakelig fra så tidlig som ca. 4200 f.Kr., og bronsealderristningene må være fra ca. 1000 f.Kr.

Nämforsen ble utbygd i 1947, men som det første større naturinngrepet i Sverige fikk anlegget kraftige føringer fra Riksantikvarieämbetet om å ta vare på kulturminnene i området. På dagtid i sommermånedene slippes det såkalte «turistvatten»;  125 m3/s forbi turbinene for å gi besøkende et inntrykk av hvordan fossen artet seg da den var utemmet.

## Eksterne lenker
* 
* Nämforsen och Nämforsens Hällristningsmuseum
Picture Music International

**PMI** (Picture Music International) var en avdeling av EMI som spesialiserte seg på musikkvideo-utgivelser for EMI-artister. Utgivelsene inkluderte videoer fra Tina Turner, Kate Bush, Cliff Richard, Pet Shop Boys, Queen, Pink Floyd, Duran Duran, Iron Maiden og Queensrÿche. Selskapet ble senere etterfulgt av Abbey Road Interactive.
Tønnes Christian Bruun de Neergaard

**Tønnes Christian Bruun de Neergaard** (født 26. november 1776 på herregården Svenstrup ved Borup, dagens Køge kommune, død 14. januar
1824 i Paris) var en dansk godseier, mesén, kunstsamler og amatørkunstner. 

Neergaard hadde mange vitenskapelige og kunstneriske interesser, han drev mineralogiske studier og reiste blant annet i Alpene med naturforskeren Déodat Gratet de Dolomieu og senere i Spania og Italia sammen med mineraloger og tegnere. Han hadde en stor samling av mineraler og kunst og ga også ut flere bøker i Frankrike, hvor han var bosatt i flere år. 

Det var imidlertid som mesén han fikk størst betydning. Han bidro blant annet 
økonomisk til C.W. Eckersbergs utenlandsreise i 1810, ledsaget ham til Paris og innførte ham i Jacques-Louis Davids atelier. Han oppfordret Eckersberg til å utføre prospekter på reisen, sannsynligvis med utgivelse for øye.

## Referanser


## Kilder
*
Christian August Thorne

**Christian August Thorne** (født 26. juli 1810 i Drammen, død 14. juni 1886 i Moss) var en norsk industrigründer.

Han ble født inn i en velstående kjøpmannsfamilie i Drammen som sønn av kjøpmann Amund Linnæs Thorne og Frederikke Wilhelmine Schwencke. Han var bror av trelasthandler Johan Frederik Thorne og sogneprest Søren Thorne, onkel til godseier og statsråd Johan Thorne samt morfar til elektroingeniør Christian Thorne.

Etter en tid til sjøs i tenårene gikk han i kjøpmannslære i Kristiania og Drammen. Han startet sin egen forretning i 1834, og begynte fra 1841 å eksperimentere med hermetisering sammen med ektefellen Eline Holst. Thorne måtte utvikle sin egen teknikk, ettersom den overveiende franske ekspertisen ikke ønsket å dele sin kunnskap med «potensielt konkurrerende fabrikanter.» Etter å ha mottatt flere utmerkelser for sine varer internasjonalt, leverte Thorne store partier med hermetikk til det norske militæret under den andre slesvigske krig. Thorne leverte også til handelsflåten.

Av hensyn til logistikk og markedstilgang flyttet Thorne sin hermetikkvirksomhet til Moss i 1864. I 1870-årene ble det etablert flere fabrikker rundt Kristiania og Stavanger. Blant varene som ble hermetisert i Moss, var grønnsaker, fisk, storfe, svin og fugl. I tillegg ble det produsert saft og syltetøy. Etter Thornes død i 1886 ble virksomheten overdratt til svigersønnen og nevøen Carl Thorne, som omdannet den til et aksjeselskap i 1897. Chr. Aug. Thorne AS kjøpte opp nabobedriften Moss Preservering Co. i 1932, og drev frem til konkursen i 1970.

Thorne levde mer tilbaketrukket fra offentligheten enn sine slektninger, men var en pådriver for 17. mai-feiring i Drammen i 1830-årene.

## Referanser
Nadia Noujani

**Nadia Noujani** (født 3. september 1981) er en marokkansk friidrettsutøver som konkurrerer i langdistanseløp. Hun representerte landet sitt under Sommer-OL 2012 i London, der hun ble utslått i de innledende rundene på 5 000 meter. 

## Referanser

## Eksterne lenker
*
Jelena Nagovitsyna

**Jelena Nagovitsyna** (russisk: Елена Станиславовна Наговицына; født 7. desember 1982) er en russisk friidrettsutøver som konkurrerer i langdistanseløp. Hun representerte landet sitt i Sommer-OL 2012 i London, der hun ble nummer 13 på 5 000 meter. 

## Referanser


## Eksterne lenker
*
Tejitu Daba

**Tejitu Daba** (født 1991) er en bahrainsk friidrettsutøver som konkurrerer i langdistanseløp. Hun representerte landet sitt under Sommer-OL 2012 i London, der hun ble nummer 12 på 5 000 meter. 

Hun representerte Bahrain under Sommer-OL 2020 i Tokyo, der hun ikke fullførte i maratonløpet.

## Referanser


## Eksterne lenker
*
Oswaldo Minda

**Tilson Oswaldo Minda** (født 26. juli 1983) er en ecuadoriansk fotballspiller som spiller for den ecuadorianske klubben Barcelona Sporting Club. Han spiller som midtbanespiller, og er også en del av . Han har spilt for flere andre klubber i sin karriere, blant annet Emelec og Deportivo Quito fra Ecuador. 

Han ble tatt ut til Fotball-VM 2014 i Brasil .

## Referanser


## Eksterne lenker
*
Nordengveien (Oslo)

**Nordengveien** (1-89, 2-78) er en vei på Røa (bydel Vestre Aker) i Oslo. Den går nordover fra Griniveien, parallelt med Sørkedalsveien noen hundre meter, og ender i en snuplass på Voksen. Det er gangveiforbindelse videre til naboveiene der, og et siste stykke langs en garasjerekke frem til Bjerkebakken regnes også som Nordengveien. Tidligere hørte også det som nå er Nordengstubben (mellom Bjerkebakken og Ekraveien) til Nordengveien. Helt i sør hindrer fysiske sperringer biltrafikk mellom Nordengveien og Griniveien.

Veien fikk navn i 1936 etter plassen Nordenga.

Røa kirke har adresse Nordengveien 9. Ellers er bebyggelsen overveiende bolighus.

## Kilder
* 

## Eksterne lenker
* 
* Lokalhistoriewiki
Brann- og eksplosjonsvernloven

**Brann- og eksplosjonsvernloven** (fullt navn: **lov om vern mot brann, eksplosjon og ulykker med farlig stoff og om brannvesenets redningsoppgaver**) er en norsk lov som har som formål å verne liv, helse, miljø og materielle verdier mot brann og eksplosjon, mot ulykker med farlig stoff og farlig gods og andre akutte ulykker, samt uønskede tilsiktede hendelser.

Loven pålegger alle å vise alminnelig aktsomhet og opptre på en slik måte at brann, eksplosjon og annen ulykke forebygges, og å underrette de som er utsatt for fare og ved behov varsle nødalarmeringssentral.

Videre angir loven brannvesenets oppgaver, og gir Norges kommuner hjemmel til å pålegge innbyggere tjenesteplikt i brannvesenet dersom dette er nødvendig for å sikre at brannvesenet skal kunne gjennomføre oppgavene.

Brann- og eksplosjonsvernloven ble vedtatt 14. juni 2002 og trådte i kraft 1. juli samme år.

## Referanser


## Eksterne lenker
* Lovdata
Nordengstubben (Oslo)

**Nordengstubben** (1-11, 2-20) er en vei på Røa (bydel Vestre Aker) i Oslo. Den går mellom Bjerkebakken og Ekraveien, og var tidligere regnet som en del av Nordengveien. Det nåværende navnet ble vedtatt i 1990. Bebyggelsen er overveiende bolighus.

## Kilder
* 

## Eksterne lenker
*
BankAxept (selskap)

**BankAxept AS** var et norsk aksjeselskap som ble etablert i 2014 som del av en revisjon av det eksisterende BankAxept-samarbeidet for å muliggjøre videreutvikling under nye regulatoriske og forretningsmessige forutsetninger.

Selskapets vedtektsfestede formål var utvikling og drift av elektroniske kortbaserte betalingstjenester og deltagelse i andre selskaper med lignende formål og dermed naturlig forbundet virksomhet.

Etableringen av selskapet ble godkjent av Finansdepartementet 25. juni 2014 i medhold av finansieringsvirksomhetsloven. I juni 2018 gav Finansdepartementet tillatelse til fusjon mellom BankAxept&nbsp;AS, BankID Norge AS og Vipps AS.

## Referanser
Snargangen (Oslo)

**Snargangen** (1-3, 2-4) er en vei på Røa (bydel Vestre Aker) i Oslo. Den går mellom Nordengveien og Sørkedalsveien litt nord for Røa kirke.

Navnet ble vedtatt i 1936. Bebyggelsen utgjøres av bolighus.

## Kilder
* 

## Eksterne lenker
*
Holmen Turnhall

**Holmen Turnhall** er en turnhall som ligger i Holmen Idrettspark på Holmen i Asker kommune. Den ble tatt i bruk i september 2013, og er 23 x 44 meter stor. 

## Eksterne lenker
* Asker kommunes nettsted om Holmen idrettspark
* Nettstedet til Holmen turn
* Nettstedet til Asker Turnforening
Ekraveien (Oslo)

**Ekraveien** (1-69, 2-84) er en vei på Røa (bydel Vestre Aker) i Oslo. Den går nordover fra Harald Løvenskiolds vei og krysser Griniveien før den fortsetter flere hundre meter oppover mot Voksen. Etter at den har sving først mot vest og så mot nord igjen, ender den i Ankerveien ved golfbanen på Bogstad.

Den delen som ligger nedenfor Griniveien, var tidligere vanlig vei som krysset Røabanen på planovergang ved Ekraveien stasjon. Da de vestlige banene ble lagt om fra luftlinjedrift til metrostandard, kom imidlertid en fotgjengerundergang med forbindelse mellom Griniveien og Harald Løvenskiolds vei, og det ble slutt på biltrafikken. Også på oversiden av Griniveien er det stengt for biltrafikk, her med bom og betonghindringer, men det er åpent for biltrafikk mellom Ekraveien og nedre del av Bjerkebakken.

Navnet ble vedtatt i 1936.

Bebyggelsen består overveiende av bolighus, for en stor del småhus, men lenger nord også rekkehus og lavblokker.

## Kilder
* 

## Eksterne lenker
*
Edmund Neuperts gate (Oslo)

**Edmund Neuperts gate** (1-3, 2-4) er en gate på Torshov i Oslo. Den går over ett kvartal, mellom Agathe Grøndahls gate og Johan Selmers gate.

Gaten fikk navn i 1933 etter pianisten og komponisten Edmund Neupert. I området finnes også en rekke andre gater med navn etter musikere og komponister.

## Kilder
* 

## Eksterne lenker
*
Forsøksloven

**Lov 26. juni 1992 nr. 87 om forsøk i offentlig forvaltning**, også kalt **forsøksloven**, er en norsk lov som har til formål å utvikle funksjonelle og effektive organisasjons- og driftsformer i den offentlige forvaltning, og en hensiktsmessig oppgavefordeling mellom forvaltningsorganer og mellom forvaltningsnivåer.

Loven gir muligheter for forsøksvirksomhet i forvaltningen, der hvor lovgivningen ellers ikke åpner for det. Statlig og kommunal forvaltning kan gjennom lov om forsøk i offentlig forvaltning få prøve ut løsninger som kan føre til mer effektiv organisering, raskere saksbehandling eller bedre tjenester for borgerne. Det skal legges særlig vekt på å forbedre offentlig tjenesteytelse overfor borgerne og få til best mulig ressursutnyttelse. Ved forsøk som omfatter folkevalgte organer skal det også legges vekt på å fremme gode demokratiske styringsformer.

Forsøksloven omfatter i utgangspunktet alle deler av offentlig sektor, men det er også egne særlover med bestemmelser om forsøk.

Loven tillater ikke forsøk som innebærer innskrenkning av rettigheter eller utvidelse av plikter som enkeltpersoner har etter gjeldende lovgivning, eller avvik fra kommunelovens grunnleggende bestemmelser om organisering av kommuner og fylkeskommuner og forvaltningslovens og andre lovers saksbehandlingsregler hvis enkeltpersoners rettssikkerhet svekkes.

Lov om forsøk i offentlig forvaltning ble vedtatt 26. juni 1992 og trådte i kraft 1. januar 1993.

## Referanser


## Eksterne lenker
* Lovdata
Opplysningskontoret for brød og korn

**Opplysningskontoret for brød og korn AS** er et norsk aksjeselskap som har til formål å arbeide for økt kunnskap og interesse for å bruke korn- og brødvarer.

Selskapets vedtektsfestede formål er å øke kunnskapen om, tilliten til og forbruket av norske brød- og kornprodukter ved å drive produktinformasjon, synliggjøre verdien av brød og kornprodukter i et sammensatt og sunt kosthold, øke kunnskapen om brød- og kornprodukter hos lærere og elever, og innhente aktuell statistikk om omsetningen av korn, mel og brød i Norge.

Selskapet ble stiftet 20. juni 2007 og har hovedkontor i Oslo. Bak selskapet står Norske Felleskjøp BA, Norkorn, Baker- og Konditorbransjens Landsforening, Goman Bakeriene Holding AS og Norgesmøllene AS. Lantmännen Cerealia AS og Idun Industri AS bidrar med driftstilskudd.

## Referanser


## Eksterne lenker
*
Stortrollurt

**Stortrollurt**, (*Circaea lutetiana *) er en 20-60 cm høy flerårig urt. Spredt håret, opprett stengel. Matte, bredt lansettformede, jevnt tilspissede og stilkede blader, 5-10 cm lange. De er avrundet ved grunnen, nesten hjerteformede, tannete og med hår på nervene. Blomster i en lang endestilt klase. Blomsterstilken med utstående kjertelhår. Ingen støtteblader. To begerblader og to dypt utrandete, hvite eller rødlige kronblader, 2-4  mm lange. Frukt nøtt med krokhår 3-4 mm lang. Blomstrer fra juni til august. 

## Utbredelse og vekstmiljø
Skyggefulle steder i løv og blandingsnåleskoger, langs avløp. Utbredt nesten hele Europa. I Norge, kyststrøk fra Telemark til Hordaland, en rekke forekomster i Sogn og Fjordane.

Stortrollurt er vertsplante for sommerfuglene *[[Nattlysmøll|Mompha langiella]]*, *Mompha terminella*, geitramsdråpemåler og stor snabelsvermer.

## Galleri

File:26.07.07 Circaea-lutetiana-habit.jpg
File:Illustration Circaea lutetiana0 clean.jpg|
File:Circaea.lutetiana.-.lindsey.jpg|
File:Circaea.lutetiana3.-.lindsey.jpg|
File:336 Circaea alpina, Circaea lutetiana.jpg


## Referanser


## Litteratur
* Blomsterleksikon, Richard Fitter, Alistair Fitter og Marjorie Blamey, Norsk utgave av Inger Gjærevoll, Tiden Norsk Forlag 1975, ISBN 82-10-00940-0

## Eksterne lenker
* 
* http://www2.artsdatabanken.no/rodlistesok/Artsinformasjon.aspx?artsID=13510
* http://www.biopix.org/stortrollurt-circaea-lutetiana_photo-109353.aspx
* https://www.flickr.com/photos/tags/stortrollurt/
* http://www.floragutt.com/Stortrollurt.htm
Carl Jeppesens gate (Oslo)

**Carl Jeppesens gate** (11, 12-28) er en gate på Sandaker i Oslo. Den går som blindvei sørover fra Hans Nielsen Hauges gate øst for Nordpolen skole og ender i en snuplass bak Sandaker senter. Derfra er det gangveiforbindelse østover til Åsengata og vestover til Sandakerveien

Gaten fikk navn etter politikeren Carl Jeppesen i 1933.

Gatebildet er dominert av et stort funkiskvartal på østsiden (tegnet av Ole Øvergaard og oppført i 1931) som også har adresser i nabogatene Hans Nielsen Hauges gate og Åsengata.

## Kilder
* Oslo byleksikon

## Eksterne lenker
*
Lov til å fremja umsetnaden av jordbruksvaror

**Lov til å fremja umsetnaden av jordbruksvaror** er en norsk lov som har til formål å fremme omsetningen av kjøtt av storfe, sau, svin, fjærfe og rein, korn og oljefrø, melk, egg, pelsdyrskinn, poteter, grønnsaker, frukt og bær.

For å fremme formålet etablerer loven et omsetningsråd med elleve medlemmer og varamedlemmer.

Videre gir loven hjemmel til å kreve inn omsetningsavgift på jordbruksvarer, og til å fastsette vilkår som produsenter av jordbruksvarer må oppfylle for å få statstilskudd eller fastsatt pris i henhold til jordbruksavtalen.

Lov til å fremja umsetnaden av jordbruksvaror ble vedtatt 10. juli 1936 og trådte i kraft umiddelbart.

## Referanser


## Eksterne lenker
* Lovdata
Pasjekorpset

**Pasjekorpset** (russisk: Пажеский корпус, fransk: *Corps des Pages*) var et militærakademi i Tsarrussland som forberedte adelens og de høyrere offiserers sønner til tjeneste i det militære.

## Historie
Pasjekorpset ble grunnlagt i 1759 i St. Petersburg som en skole for oppdragelse og utdannelse av pasjer. I lys av behovet for godt opplærte offiserer til den russiske garde, ble skolen omorganisert i 1802 til en spesiell kadettskole som tok sikte på å utdanne sønner fra adelen eller av høyere offiserer (fra generalløytnants/admirals grad), eller sønnesønner av generaler.

I 1802 ble læreplanen for skolen endret, og tilpasset johannitterordenens idealer, og i 1810 ble skolen flyttet til johannitternes palass i Sankt Petersburg, kalt  Vorontsovpalasset. Der holdt det hus helt til den russiske revolusjon over hundre år etter.

## Referanser


## Eksterne lenker
* Russian Imperial Corps of Pages. An Online Exhibition Catalog // Rare Book & Manuscript Library (RBML) of Columbia University
Viltnemnd

Viltnemda var i utgangspunktet en statlig nemd / organ. Viltnemda ble nedlagt i 1993, og ansvaret overført til den enkelte kommune. Noen kommuner valgte å opprette en egen nemnd som dem kalte for viltnemd, men de fleste kaller det for f.eks. fallviltgruppe eller jegerkorps. Det må uansett ikke forveksles med det som engang var viltnemda. viltnemnd, fallviltgruppe osv er i dag en kommunal nemnd som ivaretar oppgaver innen viltforvaltning. Oppgavene følger av viltloven, som i paragraf&nbsp;4 første ledd bestemmer at viltforvaltning ligger til kommunen. Viltforvaltningsoppgavene er nedfelt i lovens paragraf&nbsp;6.

Viltnemndene var opprinnelig statlige organer som skulle ivareta viltlovens forvaltningsoppgaver på kommunenivå. I 1993 ble disse oppgavene overført til kommunene, og det var opp til hver kommune å finne en praktisk organisering av dette. Noen kommuner avviklet viltnemndene og la oppgavene til andre kommunale organer, men mange kommuner valgte å opprettholde en valgt viltnemnd som eget utvalg, under henvisning til at viltforvaltning er et spesielt felt hvor man er avhengig av særskilt faginnsikt eller interesse. 

Viltnemndens oppgaver er blant annet å fremme viltstellet og mulighetene for jakt, drive viltforskning og organisere viltstellområder, det vil si samle de mange små eiendommer i kommunen til felles områder store nok til å drive rasjonelt viltstell og jakt.

## Referanser
Liste over utøvere i Tour de France 2014

**Liste over utøvere i [[Tour de France 2014]]**

## Noter



## Referanser


## Eksterne lenker
* 
* https://web.archive.org/web/20150507222038/http://www.letour.fr/le-tour/2014/us/classifications.html
* https://web.archive.org/web/20140717032157/http://www.letour.fr/le-tour/2014/us/withdrawals.html
* Tour de France 2014 – Start list på www.the-sports.org
Arkeologiåret 1668

**Arkeologiåret 1668** er en oversikt over blant annet utgravninger, fødte og avdøde personer med tilknytning til arkeologi i 1668.

## Fødsler
*17. september – Johann Christoph Olearius, tysk luthersk teolog, prest og numismatiker (død 1747)

## Dødsfall
*Hannibal Baskerville, engelsk antikvar (født 1597)

## Referanser
Arkeologiåret 1597

**Arkeologiåret 1597** er en oversikt over blant annet utgravninger, fødte og avdøde personer med tilknytning til arkeologi i 1597.

## Utforskninger

## Utgravninger

## Funn

## Publiseringer

## Andre hendelser

## Fødsler
*Hannibal Baskerville, engelsk antikvar (død 1668)
*Charles Fairfax, engelsk antikvar og genealog (død 1673)

## Dødsfall
Lyngby Radio

**Lyngby Radio** er Danmarks kystradio og benyttes i dag som senter for fjernbetjening av kystradiostasjoner samt andre maritime radioforbindelser til danske skip. Driften av Lyngby Radio ble overtatt av Danmarks forsvar fra 1. januar 2015.

## Historikk
I 1917 overtok Post- og Telegrafvæsenet Valdemar Poulsens og Peder Oluf Pedersens forsøkstasjon nær Bagsværd Sø. Forsøksstasjonen ble i 1923 benyttet til forsøk med spredning av nyheter per radio. I de følgende år fikk radioen sitt gjennombrudd i Danmark som massemedium, og stasjonen ved Bagsværd Sø ble senere til Lyngby Radio med kallesignalet *OXZ*.

Lyngby Radio fant hurtig ut av at sendere og mottagere skulle være langt fra hverandre for å unngå forstyrrelser, men det er mange år siden. Derfor ble Skamlebæk Radio (sender) og Reersø Radio (mottager) opprettet for å sende og motta i HF-båndet. De blir nå fjernbetjent av Lyngby Radio.

## Referanser


## Eksterne lenker
*
Arkeologiåret 1631

**Arkeologiåret 1631** er en oversikt over blant annet utgravninger, fødte og avdøde personer med tilknytning til arkeologi i 1631.

## Utforskninger

## Utgravninger

## Funn

## Publiseringer

## Andre hendelser

## Fødsler

## Dødsfall
*6. mai – Robert Bruce Cotton, engelsk adelsmann, politiker, antikvar og grunnlegger av Cotton-biblioteket (født 1570 eller 1571)
Arkeologiåret 1630

**Arkeologiåret 1630** er en oversikt over blant annet utgravninger, fødte og avdøde personer med tilknytning til arkeologi i 1630.

## Fødsler
*6. mai – Johan Hadorph, svensk fortidsforsker (runeforsker), assessor i Antikvitetskollegium fra 1667 og riksantikvar fra 1679 (død 1693)
*Ca. 1630 – George Evans, engelsk antikvar (død 1701/02)


Fil:Johan_Hadorph-1849.jpg|Johan Hadorph(1630–1893)


## Referanser
Vladimir Ivanov

**Vladimir Ivanov** er navnet til flere personer:

*Vladimir Ivanov (volleyballspiller) (født 1940)
*Vladimir Ivanov (skøyteløper) (født 1949)
*Vladimir Ivanov (friidrettsutøver) (1955–2020)
*Vladimir Ivanov (badmintonspiller) (født 1987)
Oktobristene

**Oktobristene** (russisk: Октябристы), eller  **17. oktoberforbundet** (Союз 17 Октября), var et russisk liberalkonservativt parti under tsarenes siste år. Det ble opprettet i november 1905 og hadde som hovedpunkter på programmet å gjennomføre Oktobermanifestet (fra noen dager tidligere) og innføre konstitusjonelt monarki. 

Oktobristene, som ble ledet av Aleksandr Gutsjkov, var det nest største partiet i den tredje dumaen 1907-1912, nest etter De svarte hundre som de stod politisk nær. Samarbeidet mellomn Gutsjkov og statsminister Pjotr Stolypin gav en balanse som var unik for perioden og som gav opphav til en viss stabilitet samt gjorde det mulig for den tredje dumaen å utrette mye konstruktivt arbeide. 

De ble på grunn av sin konservative politikk støttet av landadel og forretningsfolk. Fra 1915 tilhørte de *den progressive blokk* i opposisjonen.

Ved valget til den fjerde dumaen (1912-1917) gikk partiet tilbake men beholdt presidentposten, som ble bekledt av Mikhail Rodzianko. 

Etter februarrevolusjonen i 1917 ble Gutsjkov med i den provisoriske regjering som krigsminister. Han gikk imidlertid av allerede i mai. Partiet ble forbudt etter oktoberrevolusjonen samme år.

## Eksterne lenker
*
Bridgmanite

**Bridgmanite**, som kan fornorskes til bridgmanitt, eller  **(Mg,Fe)SiO<sub>3</sub>-perovskitt** (silikat-perovskitt) er et mineral som finnes under bakken, fra 660 kilometer og ned. Det er trolig jordens mest vanlige mineral. Det er oppkalt etter fysikeren og nobelprisvinneren Percy Williams Bridgman.

## Kilder
*NRK viten 25. juni 2014, Her er mineralet det finnes mest av i jordkloden – og nå har det fått et navn. Besøkt 26. juni 2014.
Don’t Look Back in Anger

**«Don't Look Back in Anger»** er en sang av britpop-bandet Oasis fra albumet *[[(What's the Story) Morning Glory]]*, utgitt i 1995. Sangen er skrevet av Noel Gallagher. Tittelen er en omvending av tittelen på David Bowie-sangen «Look Back in Anger» fra albumet *[[Lodger]]*, utgitt 1979.

Introen til sangen er tatt fra John Lennons «Imagine».

## Eksterne lenker
*
Viktorija Bresjneva

**Viktorija Petrovna Bresjneva** (russisk: Викто́рия Петро́вна Бре́жнева, født 11. desember 1908 i Belgorod i Russland, død 5. juli 1995 i Moskva, Russland), født **Viktorija Denisova**, var konen til den sovjetiske politikeren og langvarige generalsekretæren Leonid Bresjnev. Viktorija var mor til Jurij Bresjnev og Galina Bresjneva. Sønnen var visehandelsminister 1976&ndash;1983.

## Referanser


## Eksterne lenker
* Vronskaya, Jeanne: OBITUARY: Victoria Brezhnev, The Independent, 11. juli 1995
Arkeologiåret 1674

**Arkeologiåret 1674** er en oversikt over blant annet utgravninger, fødte og avdøde personer med tilknytning til arkeologi i 1674.

## Fødsler
*23. januar - Matteo Egizio, italiensk historiker, bibliotekar og numismatiker (død 1745)

## Dødsfall
*9. desember – Edward Hyde, engelsk statsmann, historiker, forfatter og antikvar (født 1609)
Dragerytterne fra Borkøy

***Dragerytterne fra Borkøy*** er en amerikansk animert eventyrserie for barn, som har gått på TV siden 2012. Den er basert på *[[Dragetreneren]]*-filmen.

## Handling
Historien finner sted mellom How to Train Your Dragon og How to Train Your Dragon 2, og følger Hiccup samtidig som han forsøker å holde balansen i den nye tilværelsen mellom dragene og vikingene. Ved siden av å holde tritt med Berks nyeste planer – et nytt akademi for drage-trening – blir Hiccup, Toothless og resten av tenåringene i den lille landsbyen satt på store prøver når de står overfor nye verdener som er mye tøffere enn Berk.

Tenåringene får også problemer på grunn av nye, sterke drager som ikke alle kan trene, og nye fiender som alltid leter etter nye metoder for å ødelegge denne harmonien mellom vikingene og dragene.

## Opprinnelige stemmer
* Jay Baruchel som Hiccup Horrendous Haddock III
* America Ferrera som Astrid Hofferson. Bestevennen til Hiccup
* Christopher Mintz-Plasse som Fskebein Ingerman. En nær venn av Hiccup
* T. J. Miller som Tuffnut Thorston
* Nolan North som Stoick the Vast
* Chris Edgerly som Gobber the Belch. Hiccups mentor.
* David Tennant som Spitelout Jorgenson
* Lucas Grabeel som Gustav Larson
* Angela Bartys som Gothi
* Stephen Root som Mildew
* Thomas F. Wilson som Bøtta

## Norske stemmer
* Thomas Engeset som Hikken
* Kyrre Haugen Sydness som Steinur og Villmann
* Ulrikke Døvigen som Astrid
* Benjamin Helstad som Fiskebein
* Per Skjølsvik som Gugge og Alvin
* Eirik Espolin Johnson som Tøffe
* Kristin Jess Rodin som Røffa
* Hadle Lavold Reisæter som Bøtta
* Anderz Eide som Bark
* Jan Martin Johnsen som Snytulf
* Hallvard Lydvo som Meldugg
* Ellers medvirker: Scott Maurstad, Siv Klynderud, Dina Padoin, Torgny G. Aanderaa, Åse Bredeli Røyset, Isak Aas Lindmo.

## Eksterne lenker
*